3-0. Så overbevisende sejrede FC Hjørring i den sidste kamp i 1. division. Og det var nok til at sikre sig overlevelse i den næstbedst fodboldrække. - Det er fantastik. Nu er der helt ro på, og det er dejligt, at det blev det resultat vi skal forholde os til, siger Jacob Krüger, der er sportschef i FC Hjørring. Blokhus FC må derimod en tur ned i 2. division. Det stod dog klart allerede inden dagens nederlag. - Jeg er selvfølgelig træt af, at vi er rykket ned i 2. division, men jeg er mere træt af den måde, det sker på. Jeg havde håbet, at vi havde fået nogle flere point i foråret, men det er ikke tlfældet. At vi ikke får nogen point her i foråret, det gør ondt på mig, siger cheftræner fra Blokhus FC Søren Kusk. Kampen i tal: Blokhus-Hjørring 0-3 (0-2). 0-1 Thomas Kuhn Hansen (30. minut). 0-2 Marc Pedersen (39. minut/selvmål). 0-3 Karim Zaza (90. minut/str.). Tilskuere: 647.

Referat:
Hjørring bliver i 1. division efter sejr i lokalopgøret mod Blokhus FC.